এসব উপঢৌকনের মাধ্যমে নূর একদিকে যেমন তার সাম্রাজ্য টিকিয়ে রাখত, তেমনি যে কোনো কাজ বাগিয়ে আনা ছিল সহজতর। অপরদিকে শিমরাইল ট্রাকস্ট্যান্ড সংলগ্ন পুকুরের মাঝে টিনশেড বাড়িটি মূলত ছিল মাছের খামার। প্রশাসনের শৌখিন মৎস্য শিকারিদের এখানে এনে বশ করতেন নূর হোসেন। এলাকাবাসীর ভাষ্যমতে, পুলিশ, প্রশাসন এবং বিশেষ বাহিনীর অনেকেই আসতেন এখানে মাছ ধরতে। এ খামারে বিশাল আকৃতির মাছ চাষ করা হতো শুধু তাদের জন্যই। বড়শিতে মাছ না পেলেও জাল টেনে মাছ দিয়ে দেয়া হতো ওসব কর্তাকে।